wickkiey/tamil-wikipedia-chunked huggingface dataset:
# ஜோகுலம்பா கட்வால் மாவட்டம்

## மக்கள் தொகையியல்

2,928 சதுர கிலோ மீட்டர் பரப்பளவு கொண்டது சோகுலம்பா மாவட்டம். சோகுலம்பா மாவட்டத்தின் வாகனத் தகடு எண் TS–33 ஆகும்.
2011-ஆம் ஆண்டின் மக்கள் தொகை கணக்கெடுப்பின் படி, சோகுலம்பா மாவட்ட மக்கள் தொகை 6,64,971 ஆகும்.
# ஜோகுலம்பா கட்வால் மாவட்டம்

## மக்கள் தொகையியல்

### வருவாய் வட்டங்கள்

சோகுலம்பா மாவட்டத்தின் 12 வருவாய் வட்டங்களின் விவரம்:
1. கட்வால்
1. தரூர்
1. காட்டூ
1. இதிக்யாலா
1. உண்டவெல்லி*
1. மணப்பபாடு
1. லீச்சா
1. ஆலம்பூர்
1. வட்டேப்பள்ளி
1. ரசொலி*
1. கல்லூர் திம்மனன்தோட்டி*
1. மல்டக்கல்
# ஜோகுலம்பா கட்வால் மாவட்டம்

## இதனையும் காண்க

- தெலுங்கானா மாவட்டங்கள்
# டி. எம். பீர் முகம்மது

**டி. எம். பீர் முகம்மது** இலங்கையின் மலையகத்தைச் சேர்ந்த எழுத்தாளர், ஊடகவியலாளர், மேடைப் பேச்சாளர். மலையகத்தில் இருந்து வெளியிடப்பட்ட *நவஜீவன்*, *நண்பன்* ஆகிய வார இதழ்களின் ஆசிரியராகப் பணியாற்றியுள்ளார்.  
பீர் முகம்மது தமிழ்நாட்டின் திருநெல்வேலி மாவட்டம், கல்லிடைக்குறிச்சியைச் சேர்ந்தவர். பெரியாரின் திராவிட, சுயமரியாதைப் போராட்டங்களில் பங்குபற்றியவர். 1940களின் இறுதியில் இலங்கைக்கு இடம்பெயர்ந்து, கொழும்பில் புதுக்கடையில் தங்கியிருந்தார். தொழிற்சங்கவாதி ஜி. எஸ். நாயரின் தொடர்பில், மலையகத் தொழிற்சங்க மேடைகளில் உரையாற்றும் வாய்ப்புக் கிடைத்தது. இவருடைய திராவிட முன்னேற்றக் கழக சார்பு மேடைப் பேச்சுக்களினால், இவர் ‘ஈழத்து அண்ணா’ என்று அழைக்கப்பட்டார்.
# டி. எம். பீர் முகம்மது

## வெளிவந்த நூல்கள்

- ''சிறுகதைகள் 6"
- ''சதியில் சிக்கிய சலீமா (புதினம்)
- *கங்காணி மகள்* (புதினம், 1955)
# அதீனா மீன் கழுகு

**அதீனா மீன் கழுகு** (*Pallas's fish eagle*) இந்தியத் துணைக்கண்டம் காடுகளில் காணப்படும் இவை உயிர்வேட்டைப் பறவைகளில் கடல் கழுகு (Sea eagle) இனம் ஆகும். நீர் நிலைகளின் ஓரங்களில் காணப்படும் இவை மீன்களை அதிகமாகப் பிடித்து உட்கொள்கிறது. மேலும் இவை நடு ஆசியா, காசுப்பியன் கடல், பகுதியில் காணப்படும் நாடுகள், மஞ்சள் கடல், நாடுகள், கசக்கஸ்தான், மங்கோலியா, வட இந்தியாவின் இமயமலைப் பகுதி போன்ற இடங்களில் காணப்படுகின்றன. இவை அதிகமாக பாரசீக வளைகுடா பகுதிகளுக்கு இடப்பெயற்சி செய்கின்றன.  
மேலும் இமயமலை, தென்கிழக்காசியா, இந்தியாவின் மாநிலங்களான குசராத்து, தமிழ்நாடிப்பகுதியான காவிரி வடி நிலம், மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகள் போன்ற இடங்களில் காணப்படுகின்றன.
# நாகர்கர்னூல் மாவட்டம்

**நாகர்கர்னூல் மாவட்டம்** (Nagarkurnool district), இந்தியாவின் தெலுங்கானா மாநிலத்தின் 33 மாவட்டங்களில் ஒன்றாகும். மகபூப்நகர் மாவட்டத்தின் சில பகுதிகளைக் கொண்டு நாகர்கர்னூல் மாவட்டம், அக்டோபர், 2016-இல் புதிதாக நிறுவப்பட்டது. இம்மாவட்டத்தின் நிர்வாகத் தலைமையிட நகரம் நாகர்கர்னூல் ஆகும்.
# நாகர்கர்னூல் மாவட்டம்

## மாவட்ட எல்லைகள்

6545 சதுர கிலோ மீட்டர் பரப்பு கொண்ட நாகர்கர்னூல் மாவட்டத்தின் வடக்கில் ரங்காரெட்டி மாவட்டம், கிழக்கில் நல்கொண்டா மாவட்டம், மேற்கிலும், தென்மேற்கில் வனபர்த்தி மாவட்டம், வடமேற்கில் மகபூப்நகர் மாவட்டம் எல்லைகளாக உள்ளது.
# நாகர்கர்னூல் மாவட்டம்

## மக்கள் தொகையியல்

6545 சதுர கிலோ மீட்டர் பரப்பு கொண்ட நாகர்கர்னூல் மாவட்டத்தின் மக்கள் தொகை, 2011-ஆண்டின் மக்கள் தொகை கணக்கெடுப்பின் படி 8,93,308 ஆக உள்ளது.  
புதிதாக நிறுவப்பட்ட நாகர்கர்னூல் மாவட்டத்தின் முதல் மாவட்ட ஆட்சியராக இ. சிறீதர் நியமிக்கப்பட்டுள்ளார்.
# நாகர்கர்னூல் மாவட்டம்

## மக்கள் தொகையியல்

### மண்டல்கள்

நாகர்கர்னூல் மாவட்டத்தின் 20 மண்டல்களின் விவரம் :  
| 1 | நாகர்கர்னூல் |  |
| --- | --- | --- |
| 2 | தடூர் |  |
| 3 | பெண்டலவெள்ளி |  |
| 4 | கோலாப்பூர் |  |
| 5 | கொடையிர் |  |
| 6 | கல்வகுர்த்தி |  |
| 7 | ஊர்கொண்டா |  |
| 8 | சரக்கொண்டா |  |
| 9 | வாங்கூர் |  |
| 10 | வேல்தந்தா |  |
| 11 | அச்சம்பேட்டை |  |
| 12 | உப்புனூந்தலா |  |
| 13 | அம்ரபாத் |  |
| 14 | பிஜினபள்ளி |  |
| 15 | தெல்காபள்ளி |  |
| 16 | திம்மாஜிபேட்டை |  |
| 17 | பெத்தகொத்தப்ள்ளி |  |
| 18 | பல்மூர் |  |
| 19 | பதரா |  |
| 20 | லிங்கல் | } |
# நாகர்கர்னூல் மாவட்டம்

## இதனையும் காண்க

- தெலங்காணா மாவட்டங்களின் பட்டியல்
# கிழக்கத்திய விரிகுடா ஆந்தை

**கிழக்கத்திய விரிகுடா ஆந்தை** (*Oriental bay owl*) இவை விரிகுடா ஆந்தையைப் (Bay owl) போன்ற தோற்றத்துடன் இருந்தாலும் களஞ்சிய ஆந்தையோடு (Barn owl) சேர்க்கப்பட்டுள்ளது. இவை ஒரு இரவில் உணவுகளைப் பிடித்து உட்கொள்ளும் பறவையினம் ஆகும். இவற்றில் பல கிளையினங்கள் உள்ளன. இதன் முகமானது ஒரு இதயத்தைப் போன்ற தோற்றம் கொண்டதாக உள்ளது. இவற்றுள் இலங்கை விரிகுடா ஆந்தை (Sri Lanka bay owl) ஒரு கிளையினமாக கருதப்படுகிறது.  
மேலும் தென்கிழக்காசியாவின் பிலிப்பீன்சு சமர் பகுதியில் 20 ஆம் நூற்றாண்டின் துவக்கத்தில் அழிந்துவிட்டது. இதற்கு காரணமாகச் சொல்லப்படுவது 1945 ஆம் ஆண்டு நடந்த தாக்குதல் என்று கூறப்படுகிறது. இவை இந்தியாவின் தமிழ்நாட்டுப் பகுதியான மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகளில் காணப்படுகின்றன.
# விமானம் (கோயில் கட்டடக்கலை)

**விமானம்** என்பது இந்து கோயில்லகளின் கர்ப்பக்கிருகம் என்னும் உன்னாழிகையின் மீது அமைக்கப்படும் கோபுரத்தைக் குறிப்பிடுவது ஆகும்.
# விமானம் (கோயில் கட்டடக்கலை)

## கட்டடக்கலை

புரி ஜெகன்நாதர் கோயில் அமைந்து்ள்ள கலிங்கக் கட்டடக்கலை பாணியிலான விமானம்.]]
ஆகாஷ் (இந்தி)/விமானம் (தமிழ்)/ஆகாஷா (கன்னடம்/சமசுகிருதம்) என அழைக்கப்படுவது ஆகாயத்தில் உள்ள அனைத்து கிரகங்களிலிருந்தும் ஆற்றலை கிரகித்து ஆகர்சன சக்தியாக மக்களுக்கு எந்த செலவும் இல்லாமல் அளிக்கக்கூடியது என கருதப்படுகிறது. திராவிட பாணியிலான இந்துக் கோயில்களில் பல்வேறுவிதமான கோபுரங்கள் கட்டப்பட்டு இருக்கும். சந்நிதியைச் சுற்றி பொதுவாக பல அடுக்குகளாக பிரகாரச் சுவர்கள் கட்டப்பட்டிருக்கும், பொதுவாக வெளிப்பிரகாரச் சுவரில் நான்கு கோபுரங்கள் அமைக்கப்பட்டிருக்கும். மூலஸ்தான (முதனைமைத் தெய்வத்தின் கோவில்) கூரை மீது அமைந்துள்ள கோபுரம் விமானம் என அழைக்கப்படுகின்றது. பொதுவாக சில கோயில்களில்தான் இந்த விமான கோபுரங்கள் பிரபலமானவையாக உள்ளன பெரும்பாலும் வெளி கோபுரங்களே புகழ்பெற்றவையாக இருக்கின்றன.
# விமானம் (கோயில் கட்டடக்கலை)

## புகழ்வாய்ந்த கோயில்கள்

தில்லை நடராசர் கோயிலின் பொன்னம்பலம் (கனக சபை) ஒரு சிறந்த எடுத்துக்காட்டாகும். இந்தக் கோயில் முற்றிலும் தங்க தகடுகளால் வேயப்பட்டிருக்கும், ஆனால் பெரும்பாலான மற்ற கோயில் விமானங்களை ஒப்பிடும்போது அதன் அளவு மற்றும் கட்டமைப்பு வேறுபட்டதாகவும் பெரியதாகவும் இருக்கும். வரலாற்று ஆதாரங்களின்படி தில்லை அம்பலத்தை 9 ஆம் நூற்றாண்டில் முதலாம் பராந்தக சோழன் பொற்தகடுகளால் வேய்ந்தார். இந்த விமானம் இன்றுவரை பெருமை வாய்ந்ததாக உள்ளது.  
பொன் தகடு வேய்ந்த விமானம்]]  
திருமலை வெங்கடேஸ்வரர் கோவிலின் முதன்மை சந்நிதியின் விமானம் ஆனந்த நிலையம் என்று அழைக்கப்படுகிறது இந்த விமானம் மற்றொரு புகழ்வாய்ந்த விமானத்துக்கு ஒரு முதன்மை எடுத்துக்காட்டாகும்.  
மதுரை மீனாட்சி சுந்தரேசுவரர் கோயில் இரண்டு தங்க விமானங்களைக் கொண்டுள்ளது, ஒன்று சிவனின் கருவறை விமானத்தின் மீதும் மற்றொன்று மீனாட்சி கருவறை மீதும் அமைக்கப்பட்டுள்ளது.  
தஞ்சை தஞ்சைப் பெருவுடையார் கோயில் விமானமானது மற்றொரு எடுத்துக்காட்டு, இந்த விமானமானது மிக உயரமானது. இது போன்ற விமான அமைப்பு மிக அரியது.
# விகராபாத் மாவட்டம்

வின் 31 மாவட்டங்களின் வரைபடம்]]  
**விகராபாத் மாவட்டம்** (Vikarabad district) இந்தியாவின் தெலுங்கானா மாநிலத்தின் 31 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் ''விகராபாத் நகரம் ஆகும்.  
ரங்காரெட்டி மாவட்டத்தின் சில பகுதிகளைக் கொண்டு, இம்மாவட்டம் அக்டோபர், 2016-இல் நிறுவப்பட்டது.
# விகராபாத் மாவட்டம்

## மாவட்ட எல்லைகள்

விகாராபாத் மாவட்டம், சங்கர்ரெட்டி மாவட்டம், ரங்காரெட்டி மாவட்டம், மகபூப்நகர் மாவட்டம் மற்றும் கர்நாடகா மாநிலத்துடன் எல்லைகளை பகிர்ந்து கொள்கிறது.
# விகராபாத் மாவட்டம்

## மக்கள் தொகையியல்

விகாராபாத் மாவட்டம் 3,386 சதுர கிலோ மீட்டர் பரப்பளவு கொண்டது. 2011-ஆம் ஆண்டின் மக்கள் தொகை கணக்கெடுப்பின் படி, இம்மாவட்டத்தின் மொத்த மக்கள் தொகை 8,91,405 ஆகும்.
# விகராபாத் மாவட்டம்

## மாவட்ட நிர்வாகம்

விகராபாத் மாவட்டம் தண்டூர் மற்றும் விகாராபாத் என இரண்டு வருவாய் கோட்டங்களையும் 18 மண்டல்களையும் கொண்டுள்ளது.
# விகராபாத் மாவட்டம்

## மாவட்ட நிர்வாகம்

### மண்டல்கள்

விகாராபாத் மாவட்டத்தின் இரண்டு வருவாய் கோட்டங்களில் உள்ள 18 மண்டல்கள்:  
| வ எண். | தண்டூர் வருவாய் கோட்டம் | விகராபாத் வருவாய் கோட்டம் |
| --- | --- | --- |
| 1 | பசீராபாத் | பந்த்துவாரம் |
| 2 | பொம்மரசம்பேட்டை | தாரூர் |
| 3 | தௌத்தாபாத் | தோமா |
| 4 | கொடங்கல் | குல்காசேர்லா |
| 5 | பெத்தமூல் | கோட்டேபள்ளி |
| 6 | தண்டூர் | மார்பள்ளி |
| 7 | யெலால் | மொமீன்பேட்டை |
| 8 | நவாப்பேட்டை |  |
| 9 | புதூர் |  |
| 10 | பர்கி |  |
| 11 | விகராபாத் | } |
# விகராபாத் மாவட்டம்

## இதனையும் காண்க

- தெலுங்கானா மாவட்டங்கள்
# தங்கராசு நடராசன்

**த. நடராஜன்** (*T. Natarajan*, பிறப்பு: 04 ஏப்ரல் 1991) என்பவர் ஓர் இந்தியத் துடுப்பாட்ட வீரர் ஆவார். இவர் 2020 திசம்பரில், இந்தியத் துடுப்பாட்ட அணிக்காக சர்வதேச அளவில் அறிமுகமானார். இவர் 2018 இந்தியன் பிரீமியர் லீக் சீசனில் இருந்து, சன்ரைசர்ஸ் ஐதராபாத் அணிக்காகவும் மற்றும் தமிழக அணிக்காகவும் விளையாடி வருகிறார். இவர் ஒரு இடது கை வேகப்பந்து வீச்சாளர் ஆவார். இந்தியாவின் 2020–21 ஆத்திரேலியா சுற்றுப்பயணத்தில் விளையாடும்போது, ஒரே சுற்றுப்பயணத்தில் மூன்று வித போட்டிகளிலும் சர்வதேச அளவில் அறிமுகமான முதல் இந்தியத் துடுப்பாட்ட வீரர் என்ற பெருமையைப் பெற்றார்.
# தங்கராசு நடராசன்

## வாழ்க்கை

நடராஜன் தமிழ்நாட்டின், சேலம் மாவட்டம், தாரமங்கலம் அருகே உள்ள சின்னப்பம்பட்டியைச் சேர்ந்த சாதாரணக் குடும்பத்தைச் சேர்ந்தவர். இவரது தந்தை தங்கராஜ் ஒரு நெசவுத் தொழிலாளி, தாய் சாந்தா சாலையோரக் கோழிக் கடை நடத்துபவர். நடராஜன் 12 ஆம் வகுப்பு வரை சேலம் மாவட்டம், தாரமங்கலம் அருகே உள்ள சின்னப்பம்பட்டி அரசு மேல்நிலைப் பள்ளியில் படித்தார். பின்னர் விளையாட்டு ஒதுக்கீட்டில் சேலம், ஏ. வி. எஸ் கலை மற்றும் அறிவியல் கல்லூரியில் வணிக மேலாண்மை இளமாணி படித்து முடித்து, அதே கல்லூரியில் முதுகலை வணிக மேலாண்மை பட்ட மேற்படிப்பு படித்தார்.
# தங்கராசு நடராசன்

## விளையாட்டு

மாவட்ட அளவிலான துடுப்பாட்டப் போட்டியில் விளையாட ஆரம்பித்த பிறகு நடராஜன், 2015-16 இல் பெங்கால் அணிக்கு எதிராக தமிழ்நாடு அணிக்கு முதல்முறையாக அறிமுகமானார். ஆனால் இவரது பந்துவீச்சு த்ரோ என்பதாக சந்தேகம் எழ இவர் பந்து வீச்சு பாணியை மாற்றி மீண்டும் முதல்தர துடுப்பாட்டத்துக்குள் நுழைந்தார். டி.என்.பி.எல். தொடரிலும், ரஞ்சி கோப்பையிலும் சாதனை புரிந்தது, அதனால் ஐபிஎல் மூலம் கிங்ஸ் லெவன் பஞ்சாப் அணியானது, இவரை 2017 ஆம் ஆண்டு ரூ.3 கோடிக்கு ஏலம் எடுத்தது. இவர் தமிழ்நாடு ரஞ்சி கோப்பை போட்டியில் 2016\17 விளையாடி உள்ளார். வங்காள அணிக்கு எதிராக 2015ஆம் ஆண்டு ஈடன் கார்டனில் முதன்முறையாக முதல் தர போட்டிகளில் ஆடினார்.
2018 ஆம் ஆண்டிலிருந்து சன்ரைசர்ஸ் ஐதராபாத் அணிக்காக விளையாடி வருகிறார். தற்போது துல்லியமாக யார்க்கர் பந்து வீசி வருகிறார்.  
அக்டோபர் 26, 2020 அன்று, இந்தியத் துடுப்பாட்ட அணி, ஆஸ்திரேலியா துடுப்பாட்ட அணியுடன் சுற்றுப்பயணம் மேற்கொள்ள உள்ளது, இதற்கு நான்கு கூடுதல் பந்து வீச்சாளர்களில் ஒருவராக நடராஜனும் தேர்ந்தெடுக்கப்பட்டார். பிறகு நவம்பர் 9, 2020 அன்று, பிசிசிஐ வெளியிட்ட இருபது20 துடுப்பாட்ட அணி வீரர்களின் பட்டியலில் இடம் பெற்றிருந்த வருண் சக்கரவர்த்திக்கு ஏற்பட்ட காயம் காரணமாக அவரை நீக்கப்பட்டு, அதற்கு பதிலாக சர்வதேச இருபது - 20 அணியில் நடராஜன் சேர்க்கப்பட்டார்.  
முதல் ஒருநாள் சர்வதேச (ஒருநாள்) போட்டியின் முன்னதாக, முதுகுவலியால் அவதிப்பட்டு வந்த நவ்தீப் சைனிக்கு மாற்று வீரராக இந்திய அணியில் சேர்க்கப்பட்டார். திசம்பர் 02, 2020 ஆம் தேதி நடந்த ஆத்திரேலியாவுக்கு எதிராக நடந்த மூன்றாவது சர்வதேச ஒருநாள் போட்டியில் அறிமுகமான இவர், அந்த போட்டியில் மார்னஸ் லபுசேனை ஆட்டமிழக்கச் செய்து, தனது முதல் சர்வதேச ஒருநாள் போட்டி விக்கெட்டை எடுத்தார். இப்போட்டியில் இவர் இரண்டு விக்கெட்டுகளை பெற்றார்.  
பின்னர் திசம்பர் 04, 2020இல் தான் பங்கேற்ற முதல் சர்வதேச இ-20 அறிமுக போட்டியில் நான்கு ஓவர்கள் வீசி, 30 ஓட்டங்கள் விட்டுக்கொடுத்து, 3 விக்கெட் வீழ்த்தி, இந்திய அணியின் வெற்றிக்கு வழி வகுத்தார்.  
பின்னர் 30 திசம்பர், 2020 அன்று, ஆத்திரேலியாவுக்கு எதிரான மூன்றாவது தேர்வு போட்டிக்கு முன்னதாக நடராஜன் இந்தியாவின், தேர்வுத் துடுப்பாட்ட அணியில் சேர்க்கப்பட்டார். பின்னர் சனவரி 15, 2020 அன்று ஆத்திரேலியாவுக்கு எதிராக தேர்வுத் துடுப்பாட்ட போட்டியில் அறிமுகமானார், அந்த போட்டியில் மேத்தியு வேடை ஆட்டமிழக்கச் செய்து தனது முதல் சர்வதேச தேர்வுத் துடுப்பாட்ட விக்கெட்டை எடுத்தார். ஆஸ்திரேலிய தொடரின் போது, தனது முழங்காலில் ஏற்பட்ட காயம் காரணமாக ஐபிஎல் 2021 தொடரில் இருந்து பாதியில் நடராஜன் விலகினார். இதற்கான அதிகாரப்பூர்வ அறிவிப்பை ஐதராபாத் அணி நிர்வாகம் வெளியிட்டது. பின்னர் ஏப்ரல் 27, 2021இல் அவருக்கு முழங்காலில் அறுவைசிகிச்சை மேற்கொள்ளப்பட்டது.
# வனபர்த்தி மாவட்டம்

வின் 31 மாவட்டங்களின் வரைபடம்]]  
**வனபர்த்தி மாவட்டம்** (Wanaparthy district), இந்தியாவின் தெலுங்கானா மாநிலத்தின் 31 மாவட்டங்களில் ஒன்றாகும்.
மகபூப்நகர் மாவட்டத்தின் சில பகுதிகளைக் கொண்டு, அக்டோபர், 2016-இல் வனபர்த்தி மாவட்டம நிறுவப்பட்டது. இம்மாவட்டத்தின் நிர்வாகத் தலைமையிடம் வனபர்த்தி நகரம் ஆகும்.
# வனபர்த்தி மாவட்டம்

## மக்கள் தொகையியல்

4,816.40 சதுர கிலோ மீட்டர் பரப்பளவு கொண்ட வனபர்த்தி மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி, மக்கள் தொகை 12,38,660 ஆகும். இம்மாவட்டத்தின் வாகனத் தகடு எண் TS–32 ஆகும்.
# வனபர்த்தி மாவட்டம்

## மாவட்ட நிர்வாகம்

வனபர்த்தி மாவட்டம் வனபர்த்தி எனும் ஒரு வருவாய் கோட்டத்தையும், 14 மண்டல்களையும் கொண்டுள்ளது.
புதிதாக நிறுவப்பட்ட வனபர்த்தி மாவட்டத்தின் முதல் மாவட்ட ஆட்சியர் சுவேதா மெகந்தி ஆவார்.
# வனபர்த்தி மாவட்டம்

## மாவட்ட நிர்வாகம்

### மண்டல்கள்

வனபர்த்தி மாவட்டத்தின் 14 மண்டல்கள் விவரம்:  
| வ எண். | வனபர்த்தி வருவாய் கோட்டம் |  |
| --- | --- | --- |
| 1 | அமரசிந்தா |  |
| 2 | ஆத்மகூர் |  |
| 3 | சின்னம்பவி |  |
| 4 | கான்பூர் |  |
| 5 | கோபால்பேட்டை |  |
| 6 | கொத்தகொட்டா |  |
| 7 | மதனப்பூர் |  |
| 8 | பனகல் |  |
| 9 | பெப்பெயர் |  |
| 10 | பெத்தமந்தடி |  |
| 11 | ரெவள்ளி |  |
| 12 | ஸ்ரீரங்கப்பூர் |  |
| 13 | வேப்பனகந்த்லா |  |
| 14 | வனபர்த்தி | } |
# வனபர்த்தி மாவட்டம்

## இதனையும் காண்க

- தெலுங்கானா மாவட்டங்கள்
# வீ. அரசு

**வீ. அரசு** (V. Arasu; பிறப்பு - 15 பெப்ரவரி 1954) ஒரு தமிழ்நாட்டு எழுத்தாளர், முன்னாள் பேராசிரியர், மற்றும் தமிழறிஞர் ஆவார்.
# வீ. அரசு

## பிறப்பு

தஞ்சாவூர் மாவட்டம் வடக்கூரில் 15 பிப்ரவரி 1954 அன்று சிவபாக்கியம் - மா.வீராசாமி இணையருக்கு மகனாகப் பிறந்த இவரின் இயற்பெயர் *ராஜூ*.
# வீ. அரசு

## கல்வி

பூண்டி கல்லூரியில் முதுகலையும், சென்னை பச்சையப்பன் கல்லூரியில் ஆய்வியல் நிறைஞர் (M.Phil) பட்டமும் பெற்றார். 1984-இல் முனைவர் பட்ட ஆய்வை நிறைவு செய்தார்.
# வீ. அரசு

## பணி

சென்னைப் பல்கலைக்கழகத்தின் தமிழ் இலக்கியத் துறையின் தலைவராகப் பணியாற்றி ஓய்வு பெற்றார். நா. வானமாமலை, தொ.மு.சி. ரகுநாதன், கா. சிவத்தம்பி, க. கைலாசபதி உள்ளிட்ட பல முன்னோடி ஆய்வாளர்களின் மரபில் தமிழாய்வில் பண்பாட்டு ஆய்வுகளுக்கு ஊக்கமளித்து வருபவர்.
# இதய மின்கடத்துகை ஒருங்கியம்

**இதய மின்கடத்துகை ஒருங்கியம்** (Electrical conduction system of the heart) என்பது இதயத்தின் தசைப்பகுதிகளுக்கு மின்னோட்டம் மூலம் சமிக்ஞையை அனுப்பி இதயத்தசையை சுருங்கவைக்கும் திறனுடைய சிறப்பு இதயத்தசை உயிரணுக்களின் தொகுப்பைக் குறிக்கின்றது. இதயத்தின் இயக்கம் இதயத் தசைகளால் ஏற்படுகின்றது. இதயத்தின் சுருங்கலையும் விரிவடைதலையும் சீரான நிலையில் பேணுவதற்கென சிரைப்பைச்சோணைக் கணு (Sinoatrial node), மேற்கீழறைக் கணு, கிசுவின் கட்டு மற்றும் அதனது கிளைகள், பேர்கிஞ்சி இழைகள் ஆகிய சிறப்பு இதயத்தசை உயிரணுத் தொகுதிகள் காணப்படுகின்றன.  
ஆரோக்கியமான இதயம் நிமிடமொன்றிற்கு 70 - 90 தடவைகள் துடிக்கின்றது. சீரான இதயத்துடிப்பைப் பேணும் மின்கடத்துகை ஒருங்கியத்தில் முதன்மையானது சிரைப்பைச்சோணைக் கணு ஆகும். இது வலது இதய மேலறையில் மேற்பெரு நாளம் திறக்கும் இடத்தின் அருகாமையில் அமைந்துள்ள, முளையவியல் மீதி அமைப்பான சிரையப்பைப் (sinus venarum) பகுதியில் அமைந்துள்ளது (அதனால் சிரைப்பைச்சோணைக் கணு எனப் பெயரீடு பெற்றது ). சிரைப்பைச்சோணைக் கணுவில் தொடங்கும் மின்சமிக்ஞைக் கணத்தாக்கவிசை இதயத்தின் பல்வேறு பகுதிகளுக்கு சீரான ஓட்டத்தில் பரவுகின்றது. இதன் காரணமாக முதலில் வலது, இடது இதய மேலறைகளும் அதன் பின்னர் கீழறைகளும் சுருங்குகின்றன. மேல் மற்றும் கீழ் இதயவறைகளுக்கு இடையேயான சுருங்கலில் உள்ள கால இடைவெளியானது இதய மேலறைகளில் இருந்து கீழறைகளுக்கு குருதி செலுத்தப்படுவதற்கு இன்றியமையாதது.
# விக்கிப்பீடியா:Statistics/March 2017

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# எரிக்சன்

**எரிக்சன்** என்னும் பன்னாட்டு நிறுவனம், தொலைத் தொடர்பு சாதனங்களை தயாரித்து, அவற்றிற்காக சேவை வழங்குகிறது. இதன் தலைமையகம் சுவீடனில் உள்ள கிஸ்டாவில் அமைந்துள்ளது. 2012ஆம் ஆண்டில் 2ஜி/3ஜி/4ஜி தொலைத் தொடர்புத் துறையில் எரிக்சனுக்கு 35% சந்தை இருந்தது. .mobi என்ற தளவகையை அறிமுகப்படுத்தியதில் எரிக்சன் நிறுவனத்துக்கு முக்கியப் பங்குள்ளது.  
இந்த நிறுவனத்தை 1876ஆம் ஆண்டில் லார்ஸ் மேக்னஸ் எரிக்சன் என்பவர் தொடங்கினார். இந்த நிறுவனத்தில் ஒரு லட்சத்துக்கும் அதிகமானோர் பணியாற்றுகின்றனர். இந்த நிறுவனம் 180 நாடுகளில் கிளைகளைக் கொண்டுள்ளது. இந்த நிறுவனம் ஏறத்தாழ 39,000 காப்புரிமைகளைப் பெற்றுள்ளது.
# எரிக்சன்

## மேலும் பார்க்க

- சோனி எரிக்சன்
# நாதியா முராது

**நாதியா முராது** (*Nadia Murad*) வடக்கு ஈராக்கில் 1993 ஆம் ஆண்டு பிறந்தார். இசுலாமிய அரசால் யசீதி இன மக்கள் படும் கொடுமைகள் குறித்து வெளியுலகிற்கு தெளிவுபடுத்தி அம்மக்களுக்கான மனித உரிமை ஆர்வலராகத் திகழ்கிறார். மேலும் இவர் ஐக்கிய நாடுகள் அவையால் பாலியல் அடிமைகளுக்கான நல்லெண்ணத் தூதராக நியமிக்கப்பட்டதுடன், அமைதிக்கான நோபல் பரிசுக்காக 2016 ஆண்டிற்கான முக்கிய நபராகப் பரிந்துரைக்கப்பட்டார். 2018 இல் இவருக்கும் டெனிசு முக்வேகிக்கும் "பாலியல் வன்முறைகளை போர் மற்றும் ஆயுத மோதலின் ஆயுதமாகப் பயன்படுத்துவதற்கு எதிரான அவர்களின் முயற்சிகளுக்காக" அமைதிக்கான நோபல் பரிசு வழங்கப்பட்டது.
# நாதியா முராது

## சிறைப்பட்ட நிலை

2014 ஆம் ஆண்டு ஆகத்து மாதம் ஈராக்கின் வடக்குப் பகுதியில் உள்ள கோச்சோ கிராமத்தில் புகுந்த இசுலாமிய அரசு தீவிரவாதிகள் இவரின் இனத்தவர்கள் 600 பேரைக் கொன்றுவிட்டு இவரோடு பல இளம் பெண்களைப் பாலியல் அடிமைகளாகப் பிடித்துச் சென்றனர்.
அங்கு இவரோடு சேர்த்து 6,700 யாசிதி இன பெண்கள் சிறையில் கொடுமைப்படுத்தப்பட்டனர். இவர்களிடமிருந்து 2014 ஆம் ஆண்டு தப்பித்து மோசுல் நகருக்கு வந்து சேர்ந்தார். அங்கிருந்து கத்தாரின் தலைநகர் தோகா வழியாக ஜெர்மனி நாட்டின் இசுடுட்கார்ட் என்ற நகருக்கு சென்று தஞ்சம் அடைந்தார்.
# நாதியா முராது

## தொழில்

அமெரிக்க ஐக்கிய நாடுகளில் ஒரு மாநிலமான டெக்சஸ்சில் அமைந்துள்ள யாதிகளுக்கான உலகளவிலான அமைப்பு அனைத்து உதவிகளையும் செய்கிறது.
# கறுவாக் காடை

**கறுவாக் காடை** (*Cinnamon roller*) இப்பறவை காடை இனத்தைச் சார்ந்த வெப்பமண்டல மழைக்காடுகளில் வாழும் பறவையாகும். இவை ஆப்பிரிக்கா மற்றும் மடகாசுகர் போன்ற நாடுகளில் அமைந்துள்ள வெப்ப மண்டல காடுகளிலும் காணப்படுகின்றன. கோடை காலங்களில் இவை வடக்கு மற்றும் தெற்குப் பகுதிகளுக்கு இடப்பெயர்ச்சி செய்கிறது. இவை கீச்சான் பறவையைப்போல் பெரிய மரங்களிலும், மின்சார மேல்நிலை கம்பிகளிலும் அமைர்ந்திருப்பதைக் காணலாம். இப்பறவை இந்தியாவவில் தமிழ் நாட்டுப்பகுதியான மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகளுலும் காணப்படுகின்றன. சில நேரங்களில் 100க்கும் மேற்பட்ட இப்பறவைக்கள் ஒரே குழுவாகப் பறந்து செல்லும். இவை தண்ணீர் குடிக்கச் செல்லும்போது நீர் நிலைகளையே விழுங்கிவிடுவதுபோல் தோன்றும். மரத்தின் பொந்துகளில் கூடுகட்டி 2 அல்லது 3 முட்டைகளை இடுகிறது.
# கருந்தலை மீன்கொத்தி

வில் அமைந்துள்ள சுஹாரி நதியில் காணப்படும் ஒரு ஆண பறவை]]
**கருந்தலை மீன்கொத்தி** (*black-capped kingfisher*) இவை வெப்ப மண்டல ஆசியாவின் பலபகுதிகளிலும், சீனா, கொரியா, தென்கிழக்கு ஆசியாவின் பல நாடுகளிலும் காணப்படுகின்றன. இப்பறவை மரங்களில் வாழும் மீன்கொத்தி இனத்தைச் சார்ந்தது ஆகும். இவை வடக்கிலிருந்து இடம்பெயர்ந்து இலங்கை, ஜாவா, தாய்லாந்து, மற்றும் புருனே போன்ற தீவு நாடுகளுக்குச் செல்லுகிறது. தமிழ்நாட்டில் மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகள் போன்ற இடங்களில் காணப்படுகின்றன. இவை காணப்படும் இடங்கள் நீர் நிலைகளுக்கு அருகில் என்றாலும் சில நேரங்களில் சதுப்பு நிலக்காடுகளிலும் காணலாம்.
# கருந்தலை மீன்கொத்தி

## விளக்கம்

கருந்தலை மீன்கொத்தி மைனாவை விட சற்று பெரியதாக சுமார் 28 செ. மீ. (11 அங்) நீளம் இருக்கும். இதன் அலகு சிவப்பாகவும், விழப்படலம் செம்பழுப்பாகவும், கால்கள் பழுப்புத் தோய்ந்த சிவப்பாகவும் இருக்கும். இதன் தலை, கழுத்து, கன்னம் ஆகியன கறுப்பாக இருக்கும். உடலின் மேற்பகுதி கத்தரிப்பூ நிறம் தோய்ந்த நீலமாக இருக்கும். கழுத்தில் அகன்ற வெண்பட்டை காணப்படும். இறக்கைகள் கறுப்பாகவும், மோவாய், தொண்டை, கழுத்தின் பக்கங்கள், மார்பு ஆகியன வெண்மையாகவும், வயிறும் வாலடியும் கருஞ்சிவப்புத் தோய்ந்த மஞ்சள் நிறத்தில் இருக்கும்.  
இவை பொதுவாக கடற்கரைகள், ஆற்றுக் கழிமுகங்கள் சார்ந்த சதுப்புநிலக் காடுகள், உப்பங்கழிகளில் ஆகியவற்றைச் சார்ந்து திரிகின்றன. நீர் வளமற்ற பகுதிகளில் காண இயலாது.
# கருந்தலை மீன்கொத்தி

## இனப்பெருக்கம்

இவை பொதுவாக கோடை காலங்களில் இனப்பெருக்கம் செய்கிறது. ஆற்றங்கரை முதலியவற்றில் நீளமாக தோண்டபட்ட வங்கில் இறுதியில் அறைபோல அமைத்து முட்டை இடுகின்றன. ஒரு தடவைக்கு 4 முதல் 5 முட்டைகள் இட்டு அடைகாத்து வருகிறன.
# கருந்தலை மீன்கொத்தி

## பண்பாட்டில்

மற்ற மீன்கொத்திகளைப்போலவே இவற்றையும் இதன் நீல நிற இறகிற்காவே வேட்டையாடப்படுகின்றனர். சீனா நாட்டில் இதன் இறகுகளைக்கொண்டு விசிறி செய்யப்படுகிறது. ஆங்காங் நாட்டில் இதன் இறகுகள் கொண்டு பெண்கள் பயன்படுத்தும் ஆபரணங்கள் செய்யப்படுகின்றது.
# எம வாகனம்

**எம வாகனம்** என்பது என்பது திருவிழாக்களின் பொழுது உற்சவ சிவபெருமான் எழுந்தருளும் வாகனங்களில் ஒன்றாகும். எமன் மரணத்தின் அதிபதியாக உள்ளார். அதனால் திருவாஞ்சியம் வாஞ்சிநாதசுவாமி கோயிலில் மரண பயம்கொண்ட பக்தர்கள் சிவபெருமானை வணங்கினால் மரணபயம் நீங்கும் என்பது ஐதீகமாகும். இதனைக் குறிப்பதற்காக இத்தலத்தில் எம வாகனத்தில் சிவபெருமான் மாசி மாதம் பரணி நட்சத்திரத்தில் உற்சவம் வருகிறார்.  
இவ்வாறு எம வாகனத்தில் சிவபெருமான் ஊர்வலம் வருதலை *எம வாகன சேவை* என்று அழைக்கின்றனர்.
# எம வாகனம்

## வாகன அமைப்பு

எம வாகனம் என்பது அகன்ற கண்களும், பெரிய மீசை கொண்டும், இடக்காலை மண்டியிட்டு, வலக்காலை தாங்கியபடியும் அமைக்கப்பட்டுள்ளது. கைகளில் பாசக்கயிற்றையும், சிறிய சூலத்தையும் ஏந்தியவாறும் உள்ளது. மரத்தால் செய்யப்பட்ட வாகனத்தின் வெளிப்புறத் வெள்ளித் தகடுகளால் போர்த்தபட்டுள்ளது.
# எம வாகனம்

## இவற்றையும் காண்க

- கண்ட பேரண்ட பட்சி வாகனம்
- தாரகாசுர வாகனம்
- பரங்கி நாற்காலி வாகனம்
- புருசா மிருக வாகனம்
# அரச வானூர்தியியல் சங்கம்

"அரச வானூர்தியியல் சங்கம்" (Royal Aeronautical Society - RAeS) என்பது உலக அளவில் வானூர்தியியல் மற்றும் விண்ணூர்தியியல் மேம்பாட்டுக்கான பிரிட்டிசு பல்துறை அமைப்பு / நிறுவனமாகும். 1866-ஆம் ஆண்டில் நிறுவப்பட்ட இவ்வமைப்பே வானூர்தியியலுக்கான உலகின் மிகவும் பழைமையான அமைப்பாகும். இதன் தலைமையகம் ஐக்கிய இராச்சியத்தின் லண்டன் நகரில் அமைந்துள்ளது. இதன் உறுப்பினர்கள் மற்றும் இவ்வமைப்பின் மூலம் கௌரவிக்கப்பட்டவர்கள் தங்கள் பெயருக்குப் பின்னர் FRAes மற்றும் CRAeS என்பவற்றைச் சேர்த்துக் கொள்ள தகுதிபெறுகிறார்கள்.
# வாழ்க்கைப் படகு

**வாழ்க்கைப் படகு** (*Vaazhkai Padagu*) 1965ஆம் ஆண்டு மார்ச்சு மாதம் 26 ஆம் தேதியன்று வெளியான ஒரு தமிழ்த் திரைப்படமாகும். எஸ். எஸ். வாசனின் ஜெமினி ஸ்டுடியோஸ் தயாரித்த இத்திரைப்படத்தை சி. சீனிவாசன் இயக்கியிருந்தார். வேப்பத்தூர் கிட்டு எழுத்தில் உருவான இப்படத்திற்கு விஸ்வநாதன்-ராமமூர்த்தி இசையமைத்திருந்தனர். ஜெமினி கணேசன், தேவிகா முக்கிய வேடங்களிலும் ஆர். முத்துராமன், எஸ். வி. ரங்காராவ், கே. பாலாஜி, ஆர். வி. மனோகர், எம். வி. ராஜம்மா இதர துணை வேடங்களிலும் நடித்திருந்தனர். இப்படமானது 1964ஆவது ஆண்டில் வெளியான*சிந்தகி* இந்தித் திரைப்படத்தின் மறுஆக்கமாகும்.
# வாழ்க்கைப் படகு

## நடிகர்கள்

- ஜெமினி கணேசன் - இராசன்
- தேவிகா - சீதா
- ஆர். முத்துராமன் - கோபால்
- எஸ். வி. ரங்காராவ்
- எம். வி. ராஜம்மா
- கே. பாலாஜி - கண்ணபிரான்
- ஆர். எஸ். மனோகர்
- நாகேஷ்
- டி. எஸ். பாலையா
- எஸ். ராமாராவ்
- புசுபவள்ளி
- எஸ். என். லட்சுமி
- பி. டி. சம்பந்தம்
- கீதா இலட்சுமி
- பேபி பரிதா
- கீதாஞ்சலி
# வாழ்க்கைப் படகு

## பாடல்கள்

விசுவநாதன் இராமமூர்த்தி இசையமைத்த இத்திரைப்படத்தில் இடம்பெற்ற பாடல்களைக் கவிஞர் கண்ணதாசன் எழுதியிருந்தார்.
| எண் | பாடல் | பாடகர்(கள்) | பாடலாசிரியர் | காலம்(நி:நொ) |
| --- | --- | --- | --- | --- |
| 1 | ஆயிரம் பெண்மை மலரட்டுமே | பி. சுசீலா | கண்ணதாசன் | 05:24 |
| 2 | நேற்றுவரை நீ யாரோ நான் யாரோ | பி. பி. சீனிவாஸ், பி. சுசீலா | 03:56 |  |
| 3 | உன்னைத் தானே நான் அறிவேன் | பி. சுசீலா | 03:43 |  |
| 4 | சின்னச் சின்னக் கண்ணனுக்கு | பி. பி. சீனிவாஸ் | 03:34 |  |
| 5 | பழனி சந்தன வாடை | சீர்காழி கோவிந்தராஜன், எல். ஆர். ஈசுவரி | 03:08 |  |
| 6 | தங்க மகன் | பி. சுசீலா | 03:17 |  |
| 7 | கண்களே கண்களே | பி. சுசீலா | 03:22 | } |
# பாலைவன யானைகள்

வின் *உவப்* ஆற்றில் பாலைவன யானைகள்]]
**பாலைவன யானைகள்** (Desert elephants) ஆப்பிரிக்காவின் நமீபியா, மாலி மற்றும் சகாரா பாலைவனப் பகுதிகளை ஒட்டிய பகுதிகளில் வாழிடங்களைக் கொண்டுள்ளன. இவை சிறு மரம், செடி, கொடிகள் அடர்ந்த புதர் பகுதிகளில் வாழ்கின்றன.  
பருவ காலங்களில் உணவு மற்றும் குடிநீர் ஆதாரங்களுக்காக அலைந்து திரிந்து, தங்கள் வாழ்விடங்களை மாற்றிக் கொள்கின்றன. பாலைவன யானைகளின் வாழ்விடங்களை மனிதர்கள் ஆக்கிரமிப்பதாலும், வேட்டையாடுவதாலும் பாலைவன யானைகளின் எண்ணிக்கை தொடர்ந்து குறைந்து கொண்டே செல்கிறது.
# பாலைவன யானைகள்

## நமீபியா

நமீபியாவின் வடமேற்குப் பகுதியில் குனெனே பகுதியில் குன்றுகளும், கற்களும் நிறைந்த மணற்பாங்கான, பாலைவனத்தில் 1,15,154 சதுர கிலோ மீட்டர் பரப்பளவில்  
நமீபியாவில் 1995-96 ஆண்டுகளில் நல்ல மழை பெய்ததால், இப்பாலைவன யானைகள் தெற்கு நோக்கிப் பயணித்து உகப் ஆறு வரை தங்களது வாழ்விடங்களை விரித்துக் கொண்டன.  
நமீபியாவின் *ஹொநிப்* ஆற்றுப் பகுதியல் வாழும் ஆண் பாலைவன யானைகளுக்கு தந்தங்கள் உள்ளன. ஆனால் மூன்றில் ஒரு பங்கு பெண் யானைகளுக்குத் தந்தங்கள் இல்லை.  
வயதான ஆண் யானைகள் தனித்து வாழ்கிறன. பெண் யானைகள் தாங்கள் ஈன்ற குட்டிகள், சகோதரி யானைகள் மற்றும் தங்களைச் சார்ந்து வாழும் இளம் யானைகளுடன் சிறு கூட்டமாக வாழ்கின்றன. குடிநீர் மற்றும் உணவிற்காக ஆறு போன்ற நீர்நிலைகளின் அருகில் வாழும் இவ்வகை யானைகள், சில நேரங்களில் மலைப்பாங்கான இடங்களுக்குப் பயணித்து, தங்களுக்கு மிகவும் பிடித்த புதர்ச் செடிகளை உண்கின்றன.
# பாலைவன யானைகள்

## மாலி

வட ஆப்பிரிக்கா கண்டத்தின் சகாரா பாலைவனத்தில் பரவலாக காணப்பட்ட பாலைவன யானைகள், தற்போது மாலி நாட்டின் தெற்குப் பகுதியில் உள்ள நைஜர் ஆறு பாயும் திம்புகுட்டுப் பகுதியில் உள்ள சகாரா பாலைவனத்தில் மட்டும் சுமார் 400 அளவில் காணப்படுகின்றன. இவ்வகை யானைகள் மனிதர்களால் வேட்டையாடப்படுவதால் இவற்றின் எண்ணிக்கை வெகுவாகக் குறுகிவிட்டது.  
இப்பாலைவன யானைகள் ஆண்டுதோறும், நீர் ஆதாரங்கள் மற்றும் உணவிற்காக மாலி மற்றும் புர்க்கினா பாசோ நாடுகளில், நாள் ஒன்றுக்கு 35 கிலோ மீட்டர் வரை நடக்கின்றன. இவை ஆண்டிற்கு 300 கிலோ மீட்டர் தொலைவிற்கு பாலைவனப் பகுதிகளில் பயணிக்கின்றன.  
1983-ஆம் ஆண்டின் வறட்சியின் போது மாலி நாட்டு அரசு இப்பாலைவன யாணைகளின் நீர் ஆதாரங்களை மேம்படுத்துவதற்காக குளம், குட்டைகளை தூர் வாரியது.
# பாலைவன யானைகள்

## உடல் அமைப்பு & பழக்க வழக்கங்கள்

இவ்வானைகள் பாலைவனத்தில் வாழ்வதற்கு ஏற்ற உடல் தகவமைப்பைக் கொண்டுள்ளன. இவ்வானைகள் அகலமான, நீண்ட கால்களும், பிற ஆப்பிரிக்கப் புதர் யாணைகளை விட சிறிய உடலையும் கொண்டுள்ளன.  
இவை பாலைவனத்தில் கிடைக்கும் சிறு செடி கொடிகள், மற்றும் புற்களை மட்டும் உண்கிறன. நன்கு வளர்ந்த பாலைவன யானை நாள் ஒன்றிற்கு 250 கிலோ உணவும், 160 லிட்டர் நீரையும் உட்கொள்கிறது. மேலும் இவ்வானைகள் தொடர்ந்து மூன்று நாட்கள் நீர் மற்றும் உணவின்றி பட்டினியாக வாழும் ஆற்றல் உடையன. பாலைவன யானைகள் சேற்றில் புரண்டு, உருள்வதுடன், தனது தோல் முழுவதும் சேற்றைப் பூசிக்கொள்வதால் பாலைவன வெயிலிருந்து உடலை பாதுகாத்துக் கொள்கிறன.
# பாலைவன யானைகள்

## இதனையும் காண்க

- ஆப்பிரிக்கப் புதர் யானைகள்
- ஆப்பிரிக்க யானை
# சஞ்சய் யாதவ்

**ராம்சிங் சஞ்சய் யாதவ்** (*Ramsingh Sanjay Yadav*, பிறப்பு: மே 10, 1995) என்பவர் தமிழ்நாட்டின், கிருட்டிணகிரி மாவட்டத்தின், ஒசூரைச் சேர்ந்த ஒரு துடுப்பாட்ட வீரராவார். இவர் ஐபிஎல் போட்டிக்காக கொல்கத்தா நைட் ரைடர்ஸ் அணிக்காக ரூ 10 இலட்சத்துக்கு ஏலம் எடுக்கப்பட்டுள்ளார்.
# சஞ்சய் யாதவ்

## வாழ்க்கை

சஞ்சய் யாதவின் தந்தை ராம்சிங் யாதவ், தாயார் மாயாதேவி ஆகியோர் உத்தரபிரதேசத்தின் கோரக்பூரில் இருந்து 2000 ஆண்டுகளின் துவக்கத்தில் பிழைப்பு தேடி ஓசூர் பகுதிக்கு வந்தவர்களாவர். ராம்சிங் யாதவ் ஓசூரில் வண்ணம் பூசுபவராகப் பணியாற்றி வருகிறார். இவர்கள் ஓசூர் காமராஜ் குடியிருப்பில் உள்ள வாடகை வீட்டில் வசித்து வருகின்றனர். சஞ்சய் யாதவ் சிறுவயதிலிருந்தே துடுப்பாட்டத்தில் ஆர்வம் உடையவர். சஞ்சய் யாதவ் சென்னை லயோலா கல்லூரியில் புள்ளியியல் இளம் அறிவியல் பாடத்தில் இரண்டாம் ஆண்டு படித்து வருகிறார்.
# சஞ்சய் யாதவ்

## துடுப்பாட்டம்

சஞ்சய் யாதவ் இடது கை துடுப்பாட்ட வீரராகவும், இடது கை சுழற்பந்து வீச்சாளராகவும் உள்ளார். 2017 ஆண்டு நடந்த தமிழ்நாடு பிரிமியர் லீக் தொடரில் திருவள்ளூர் வீரன்ஸ் அணிக்காக பங்கேற்றார். இதில், திருவள்ளூர் வீரன்ஸ் அணியில் இடம் பெற்று திண்டுக்கல் அணிக்கு எதிராக சிறப்பான ஆடினார். 2017 ஆண்டு துவக்கத்தில் தமிழ்நாடு 20-20 அணிக்காக விளையாடிய போது கேரள அணிக்கு எதிராக, முக்கியமான கட்டத்தில் சிறப்பாக ஆடி தனது அணியை வெற்றி பெறச் செய்தார். இதன் மூலம் சஞ்சய் யாதவுக்கு ஐ.பி.எல். வாய்ப்பு கிடைத்துள்ளது. 2017 ஆண்டு பெங்களூருவில் நடந்த ஐபிஎல் ஏலத்தில் இறுதி கட்டமாக 351 வீரர்கள் பங்கேற்றனர். இதில் கொல்கத்தா நைட் ரைடர்ஸ் அணிக்கு 10 லட்சம் ரூபாய்க்கு சஞ்சய் யாதவ் ஏலம் எடுக்கப்பட்டுள்ளார்.
# சுயம்புலிங்கம்

**சுயம்புலிங்கம்** என்பது மனிதர்களால் செய்யப்படாமல் இயற்கையாகத் தானே தோன்றிய இலிங்கம் என வகைப் படுத்துகின்றனர். உலகத்திலேயே அதிகமான சுயம்புலிங்கங்கள் இந்தியாவில் உள்ளன. அவற்றில் தமிழ்நாட்டில் மட்டும் 44,000 சுயம்புலிங்கங்கள் உள்ளதாக அறியப்படுகிறது.  
பண்டைக்காலத்தில் மரமாக இருந்து பிரளயகாலத்தில் மண்ணுக்குள் புதைந்து படிமம் ஆகி, மரமானது கல்மரம் ஆகிவிடுகிறது. இவ்வாறான கல்மரங்கள் லிங்கவடிவில் இருப்பதைச் சுயம்புலிங்கம் என்கின்றனர். மதுரையில் உள்ள கடம்பமரத்தின் படிமம் ஆகும். மதுரைக்கு அருகே உள்ள திருப்பூவணத்தில் பாரிசாதமரத்தின் பூவினுடைய காம்புப் பகுதி படிமம் ஆகிச் சிவலிங்கமாக உள்ளது என்கிறது திருப்பூவணம் புராணம்.  
விண்ணிலிருந்து இறங்கிய கல் ஒன்று படிமம் ஆகிக் காசியில் சுயம்பு லிங்கமாக உள்ளது. கும்பகோணத்தில் அமிர்தக்குடம் இலிங்கமாக உள்ளதாகப் புராணம் குறிப்பிடுகிறது.
# கருப்பு மரங்கொத்தி

**கருப்பு மரங்கொத்தி** (*The black woodpecker*) மரங்கொத்திப் பறவை இனத்தைச் சார்ந்த இப்பறவை வடக்கு நாடுகளில் அடர்ந்த இயற்கைச் சூழல் நிறைந்த பகுதிகளில் வாழுகிறது. வடக்குப் பிராந்தியமான இந்தியாவின் இமயமலை, வடக்கு ஆப்பிரிக்கா, அராபியத் தீபகற்பம் போன்ற பகுதிகளில் காணப்படும் பேரினத்தின் ஒரே பிரதிநிதியாக அடையாளம் காட்டப்படுகிறது. இப்பறவையின் பரவல் ஐரோவாசியாப் பகுதிவரை நீண்டுள்ளது. ஆனால் இதன் பரவல் புலம் பெயருவதைக் குறிப்பதல்ல. அது குடியேறுவதற்கான இல்லை. இவை சூழலியல்படி அமெரிக்கப் பகுதிகளில் காணப்படும் மரங்கத்திகளுடன் தொடர்புடையதாகவே உள்ளது.
# கருப்பு மரங்கொத்தி

## பரவல்

உலகில் கிழக்கு ஸ்பெயின், ஐரோப்பா முலுவதிலும், மேலும் ஐக்கிய இராச்சியம் மற்றும் ஸ்காண்டினேவியா போன்ற நாடுகளில் காணப்படுகிறன. இப்பறவையின் பூர்வீகம் ஆசியாப் பகுதிகளில் அமைந்துள்ள கொரியா, ஜப்பான், சீனா, மத்திய கிழக்கு நாடுகள், மற்றும் கசக்கஸ்தான் போன்ற நாடுகள் ஆகும். இந்தியாவில் தமிழ் நாடு மாநிலத்தில் அமைந்துள்ள மேற்குத் தொடர்ச்சி மலைத்தொடரின் ஆனை மலைக் காடுகளிலும் இவை காணப்படுகின்றன. உலகின் தெற்குப் பகுதியாக போர்சுகல், ஸ்பெயின், மற்றும் இத்தாலி போன்ற நாடுகளிலும் காணப்பட்டுள்ளதாகப் பதிவு செய்யப்பட்டுள்ளது. படுகின்றன.
# கருப்பு மரங்கொத்தி

## விளக்கம்

இப்பறவையின் நீளம் 45 முதல் 55 செமீற்றர்கள் சாதரண நிலையிலும் சிறகு விரிந்த நிலையில் 64 முதல் 84 செ. மீற்ரர்கள் கொண்டதாகவும் உள்ளது. இப்பறவையின் குஞ்சுகளில் உடல் எடை சாதரணமாக 250 கிராம் முதல் 400 கிராம் வரை உள்ளது. இவை தென் அமெரிக்கவில் காணப்படும் மேகலினிக் மரங்கொத்தியைப் (Magellanic woodpecker) போன்ற தோற்றத்தில் ஒத்து காணப்படுகிறது. மேலும் பிலிடெட் மரங்கொத்திக்கும் (Pileated woodpecker) வெள்ளை வயிற்று மரங்கொத்தி (White-bellied woodpecker) தொடர்புடையதாக உள்ளது. இதன் தோகை கரியன் காகம் போன்று உடல் முழுவதிலும் கருப்பு நிறத்துடன் மூடிக்கொண்டுள்ளது.
# கருப்பு மரங்கொத்தி

## வாழ்விடம்

கருப்பு மரங்கொத்தி வகைகள் அடிகமாக முதிர்ந்த வனப்பகுதி, ஊசியிலை வெப்பமண்டலக் காடுகள், துணை வெப்பமண்டலக் காடுகள், மற்றும் தைகா காடுகளையே தேர்வு செய்கின்றன. மேலும் இவை மலைப்பாங்கான மற்றும் தாழ்நில காடுகள் போன்ற பகுதிகளிலும் கானப்படுகின்றன. மனிதர்கள் வசிப்பிடங்களிலும் வாழ்ந்தாலும் இவை 100 மீ முதல் 2400 மீற்றர்கள் உயரம் கொண்ட பகுதியில் வாழுகின்றன.
# கருப்பு மரங்கொத்தி

## இயல்புன்மை

இதன் முக்கிய உணவாக காய்ந்த மரப்பட்டைகளின் ஊடால் வசிக்கும் கார்பெண்டர் எறும்புகள் (Carpenter ant) மற்றும் மரப் பூச்சிகளைப் பிடித்து உட்கொள்கின்றன.
# ஆப்பிரிக்கப் புதர் யானை

**ஆப்பிரிக்கப் புதர் யானை** (African bush elephant) (*Loxodonta africana*) இரண்டு ஆப்பிரிக்க யானை இனங்களில் இவை மிகவும் பெரியதாகும்.  
முன்னர் இவ்வின யானையும், ஆப்பிரிக்கக் காட்டு யானையும் ஒரே இனமாக ஆப்பிரிக்க யானைகள் எனும் பெயரில் ஒரே இனமாக அடையாளம் காட்டப்பட்டது. தற்போதைய ஆய்வுகளில் இரண்டும் தனித்தனி இனமாகப் பகுக்கப்பட்டுள்ளது. சராசரியாக ஆண் ஆப்பிரிக்கப் புதர் யானைகள் 3.2 மீட்டர் உயரமும், ஆறு டன் எடையும்; பெண் யானைகள் 2.6 மீட்டர் உயரமும், 3 டன் எடையும் கொண்டுள்ளது. ஆப்பிரிக்க புதர் யானைகளின் மிகப்பெரிய காதுகள், அதிகப்படியான உடல் வெப்பத்தை குறைக்கும் விதமாக செயல்படுகிறது. மேலும் இதன் பெரிய, நீண்ட மூக்கின் வளர்ச்சி அடைந்த நீண்ட தும்பிக்கைகள், (மனிதனின்) இரண்டு விரல் போன்றும் செயல்படுகிறது. ஆண் மற்றும் பெண் ஆப்பிரிக்கப் புதர் யானைகளின் நீண்ட, வளைந்த தந்தங்கள், இறக்கும் வரை வளர்ந்து கொண்டே இருக்கும். இத்தந்தங்கள் உணவு உட்கொள்ளவும், சண்டையிடவும், பொருட்களை தூக்கவும், தகவல் தொடர்பிற்கும், நிலத்தை குத்தவும் பயன்படுகிறது. ஆப்பிரிக்க புதர் யானைகள் மரங்களை ஒடிக்க, தனது 30 செண்டி மீட்டர் நீளமும்; 10 செண்டி மீட்டர் அகலமுள்ள நான்கு கடைவாய்ப்பற்களை பயன்படுத்துகிறது.
# ஆப்பிரிக்கப் புதர் யானை

## சமூகப் பழக்க வழக்கங்கள்

வயதிற்கு வந்த ஆண் புதர் யானைகள், தனது யானைக் கூட்டத்தை விட்டு வெளியேறி தனியாக வாழ்கிறது. ஒரு யானைக்கூட்டத்தில் உள்ள பெண் யானைகள் மற்றும் வயதிற்கு வராத ஆண் குட்டி யானைகளை, வயதில் மூத்த பெண் யானை வழிநடத்தும். கூட்டத்தை விட்டு வெளியேறிய ஆண் யானை, கலவியின் போது மட்டும், யானைக் கூட்டத்தில் உள்ள, தன் வயதிற்கு ஏற்ற பெண் யானையை அனுகும்.  
பெண் யானை குட்டி ஈனும் போது, யானைக்கூட்டத்தில் மற்ற பெண் யானைகள் உடனிருந்து காக்கும். மேலும் பிறந்த யானைக் குட்டியை தங்களது தும்பிக்கையால் தொட்டு தங்களது அன்பை வெளிப்படுத்தும்.  
வயதிற்கு வந்த பெண் யானைகள், கலவியின் பொருட்டு ஆண் இளம் யானைகளை அழைக்க ஒரு விதமான ஒலியை எழுப்புகிறது. ஒரு கிலோ மீட்டர் தொலைவிற்கு பரவும். இவ்வொலியைக் கேட்டு, இளம் பெண் யானையுடன் கலவிக்கு வரும் ஆண் இளம் யானைகள் ஒன்றுடன் ஒன்று சண்டையிட்டு, முடிவில் சண்டையில் வென்ற ஆண் யானை, பெண் யானையுடன் கலவியில் ஈடுபகிறது. பெண் யானையின் கர்ப்ப காலம் 22 மாதங்கள் ஆகும். மகப்பேற்றின் போது, 90 செண்டி மீட்டர் உயரமும், 100 கிலோ எடை கொண்ட ஒரு குட்டியை மட்டும் ஈனுகிறது. ஐந்தாண்டு வரை குட்டி யானை தாய்ப்பால் குடிப்பதுடன், ஆறு மாதங்களுக்குப் பிறகு திடமான உணவையும் உட்கொள்கிறது.  
அற்ற வயது முதிர்ந்த ஆண் ஆப்பிரிக்கப் புதர் யானை]]
மற்ற யானை இனங்களைப் போன்று, வயதிற்கு வந்த ஆண் யானைகளின் ஆண்மையியக்குநீர் அதிகமாக சுரக்கும் போது நெற்றியின் பக்கவாட்டில் மதநீர் பெருகி வழிந்து, வெறி பிடித்து மற்ற யானைகளையும், விலங்குகளையும், மனிதர்களையும் தாக்குகிறது. ஒரு நிகழ்வில் மதம் பிடித்த நிலையில் இருந்த புதர் யானை, காண்டாமிருகத்தைக் கொன்றது.
# ஆப்பிரிக்கப் புதர் யானை

## வேட்டையாடப்படல்

ஆப்பிரிக்கப் புதர் யானைகள் உருவத்தில் பெரிதாக இருப்பதால் இயற்கையில் தனக்கு நிகரான எதிரிகள் இல்லை எனினும் சிங்கம், முதலை, சிறுத்தை, கழுதைப்புலி போன்ற விலங்குகளால் குட்டி யானைகள் வேட்டையாடப்பட்டு கொல்லப்படுகிறது.  
மற்றொரு உயிரை உணவாகக் கொள்ளும் வேட்டை விலங்குகளாலும், மற்றும் இதன் நீண்ட தந்தம், எலும்புகள் மற்றும் தோலுக்காகவும் 19 மற்றும் 20-ஆம் நூற்றாண்டுகளில் மனிதர்களால் ஆப்பிரிக்க புதர் யானைகள் வேட்டையாடி கொல்லப்படுகிறது.
1 சூலை 1975 அன்று வாசிங்டன் மாநாட்டின் ஒப்பந்தப்படி, (CITES) ஆப்பிரிக்க புதர் யானைகள் போன்ற அழிவின் விளிம்பு நிலையில் உள்ள காட்டுயிர்களின் பன்னாட்டு வர்த்தகத்தை தடுத்து நிறுத்த அனைத்து நாடுகளும் நடவடிக்கை எடுத்து வருகிறது.  
மேலும் தங்கள் பண்ணை நிலங்களை புதர் யானைகளிடமிருந்து காக்க நச்சுத் தன்மைக் கொண்ட பூச்சிக் கொல்லி மருந்துகளை பயன்படுத்துவதால், யானைகள் இறக்க காரணமாகவுள்ளது.
# ஆப்பிரிக்கப் புதர் யானை

## இன வேறுபாடுகள்

2010-ஆம் ஆண்டின் ஆய்வின் படி, ஆப்பிரிக்க காட்டு யானைகளும், ஆப்பிரிக்கப் புதர் யானைகளும் தனித்தனி இனங்கள் என அறியப்பட்டுள்ளது.
கடக்கும் புதர் யானை]]  
ஆப்பிரிக்கப் புதர் யானைகளில் 4 துணைப் பிரிவுகள் உள்ளது. அவைகள்:  
- **தெற்கு ஆப்பிரிக்கப் புதர் யானை** *(L. a. Africana)* – காபோன், தெற்கு காங்கோ வடிநிலப் பகுதிகள், நமீபியா, போட்சுவானா, சுவாசிலாந்து, சிம்பாப்வே, சாம்பியா, அங்கோலா, மலாவி, மொசாம்பிக் மற்றும் தென்னாப்பிரிக்கா போன்ற நாடுகளில் காணப்படுகிறது.
- **கிழக்கு ஆப்பிரிக்க புதர் யானைகள்** அல்லது **மசாய் யானைகள்** *(L. a. knochenhaueri)* – ஆப்பிரிக்காவின் கிழக்குப் பகுதியான கென்யா, ருவாண்டா, உகாண்டா, தான்சானியா, மற்றும் அங்கோலா கிழக்கு காங்கோ பகுதிகளில் காணப்படுகிறது.
- **மேற்கு ஆப்பிரிக்கப் புதர் யானைகள்** அலல்து **ஆப்பிரிக்க சமவெளி யானைகள்** *(L. a. oxyotis)* – செனிகல், லைபீரியா, நைஜீரியா நாடுகளில் காணப்படுகிறது.
- †**வடக்கு ஆப்பிரிக்க புதர் யானைகள்** (North African Elephant) *(L. a. pharaohensis)* – சகாரா பாலைவனத்தின் விளிம்பில் இவ்வின புதர் யானைகள் வாழ்ந்தது.
# ஆப்பிரிக்கப் புதர் யானை

## பாதுகாப்பு

அழிவாய்ப்பு இனமாக அறிவிக்கப்பட்ட ஆப்பிரிக்க புதர் யானைகளை காக்கும் பொருட்டு
# ஆப்பிரிக்கப் புதர் யானை

## இதனையும் காண்க

- பாலைவன யானைகள்
- ஆப்பிரிக்க யானை
# உலகக் காட்டுயிர் நாள்

**உலகக் காட்டுயிர் நாள்** *(World Wildlife Day)* அருகிவரும் காட்டு விலங்குகள் மற்றும், தாவரயினங்கள் பற்றிய விழிப்புணர்வு ஏற்படுத்தும் நோக்கமாக, ஒவ்வொரு ஆண்டும், மார்ச் 3 இல் உலகம் முழுவதும் அனுசரிக்கப்படுகிறது. 2013, டிசம்பர் 20 அன்று, ஐக்கிய நாடுகள் பொதுச் சபையின் (*UNGA*) 68 ஆவது அமர்வில் “காட்டு விலங்குகள், மற்றும் தாவரங்கள் அருகிவரும் உயிரினங்களின் சர்வதேச வர்த்தக சாசனம்” (*CITES*) மூலம் இந்நாளை உலகக் காட்டுயிர் நாளாக தாய்லாந்தினால் முன்மொழியப்பட்டு ஏற்றுக் கொள்ளப்பட்டது.  
இம்முயற்சியில் சர்வதேச கவனத்தை ஈர்க்கும் பொருட்டு திரைப்பட விழா, விழிப்புணர்வு கருதரங்கங்களை ஐ. நா நடத்திவருகிறது.
# உலகக் காட்டுயிர் நாள்

## ஐ.நா பொதுச் சபை தீர்மானம்

ஐ. நா தனது தீர்மானத்தில், பொதுச் சபை வனவிலங்குகளின் உள்ளார்ந்த மதிப்பையும், நிலையான வளர்ச்சிக்கும் மனித நலனுக்கும் அது வழங்கும் சுற்றுச்சூழல், மரபியல், சமூக, பொருளாதார, அறிவியல், கல்வி, கலாச்சார, பொழுதுபோக்கு மற்றும் அழகியல் உள்ளிட்ட பல்வேறு பங்களிப்புகளையும் மீண்டும் உறுதிப்படுத்தியது.  
பொதுச் சபை, 2013 ஆம் ஆண்டு மார்ச் 3 முதல் 14 வரை பாங்காக்கில் நடைபெற்ற அழிந்துவரும் காட்டு விலங்குகள் மற்றும் தாவரங்களின் சர்வதேச வர்த்தகம் குறித்த மாநாடு (CITES) உறுப்பு நாடுகளின் மாநாட்டின் 16 வது கூட்டத்தின் முடிவுகளைக் கவனத்தில் எடுத்துக்கொண்டது; குறிப்பாக, உலகின் காட்டு விலங்குகள் மற்றும் தாவரங்களைக் கொண்டாடுவதற்கும், அவை குறித்த விழிப்புணர்வை ஏற்படுத்துவதற்கும் மார்ச் 3 ஆம் தேதியை உலக வனவிலங்கு தினமாக அறிவிக்கும் தீர்மானம் உறுதி செய்தல். 16.1-ஐக் கவனத்தில் கொண்டது. மேலும், சர்வதேச வர்த்தகம் உயிரினங்களின் இருப்பிற்கு அச்சுறுத்தலாக அமையாமல் இருப்பதை உறுதி செய்வதில் CITES அமைப்பின் முக்கியப் பங்கையும் அது அங்கீகரித்தது.  
பொதுச் சபை, ஐக்கிய நாடுகள் அமைப்பின் தொடர்புடைய நிறுவனங்களுடன் இணைந்து, உலக வனவிலங்கு தினத்தை நடைமுறைப்படுத்துவதற்கு உதவுமாறு CITES செயலகத்தைக் கேட்டுக்கொண்டது.
# உலகக் காட்டுயிர் நாள்

## கருப்பொருள்

- 2025: "வனவிலங்கு பாதுகாப்பு நிதி: மக்களிலும் கிரகத்திலும் முதலீடு செய்தல்"  
- 2024: "மக்களையும் பூமியையும் இணைத்தல்"  
- 2023: "வனவிலங்கு பாதுகாப்புக்கான கூட்டாண்மைகள்"  
- 2022: "சூழல் அமைப்பை மீட்டெடுப்பதற்காக முக்கிய உயிரினங்களை மீட்டெடுத்தல்"  
- 2021: "காடுகளும் வாழ்வாதாரங்களும்: மக்களையும் புவியையும் நிலைநிறுத்துதல்"  
- 2020: "பூமியில் உள்ள அனைத்து உயிர்களையும் நிலைநிறுத்துதல்"  
- 2019: "நீருக்கு அடியில் உள்ள வாழ்க்கை: மக்களுக்கும் பூமிக்கும்"  
- 2018: "பெரும் பூனைகள்: அச்சுறுத்தலில் இரைக்கொல்லிகள்"  
- 2017: "இளம் குரல்களைக் கேளுங்கள்".  
- 2016: "காட்டுயிர்களின் எதிர்காலம் நம் கைகளில் உள்ளது."  
- 2015: "காட்டுயிர் குற்றங்கள் தீவிரமானவை, வனவிலங்கு குற்றங்கள் குறித்து நாம் தீவிரமாகச் செயல்படுவோம்."
# உலகக் காட்டுயிர் நாள்

## இவற்றையும் காண்க

- உலக விலங்கு நாள்
# தேசிய தொழிலாளர்கள் பாதுகாப்பு நாள்

**தேசிய தொழிலாளர்கள் பாதுகாப்பு தினம்** என்ற பெயரில் இந்தியாவில் தொழிலாளர்கள் பாதுகாப்பு தினம் மார்ச் 4ஆம் தேதி அனுசரிக்கப்படுகிறது. தேசிய அளவிலான பாதுகாப்புக்குழு அமைப்பு 1966இல் தொழிலாளர் நல அமைச்சகத்தால் நிறுவப்பட்டது.  
பிறகு 1971ஆம் ஆண்டு மார்ச் 4ஆம் தேதி தேசிய பாதுகாப்பு கவுன்சில் உருவாக்கப்பட்டது. மும்பையை தலைமையகமாகக் கொண்டு அனைத்து மாநிலத்திலும் இதன் பிரிவுகள் செயல்படுகின்றன.  
தொழிலாளர்கள் விபத்துகளின்றி பணிபுரிந்திடவும், பாதுகாப்பு உணர்வுடனும், உடல்நலன் மற்றும் சுற்றுச்சூழல் பாதிக்காத வகையில் பணி செய்திட வேண்டும் என்ற விழிப்புணர்வை ஏற்படுத்தவே அனைத்து தொழிற்சாலைகளிலும் இத்தினம் கொண்டாடப்படுகிறது.
# வஸ்கமுவை தேசிய வனம்

**வஸ்கமுவை தேசிய பூங்கா** (*Wasgamuwa National Park*) இலங்கையின் மாத்தளை, பொலன்னறுவை ஆகிய மாவட்டங்களில் அமைந்துள்ள ஓர் இயற்கைப் பூங்கா ஆகும். இப்பூங்கா 1984 ஆம் ஆண்டு மகாவலி அபிவிருத்தி திட்டத்தின் போது இடம்பெயர்ந்த காட்டு விலங்குகளை பாதுகாக்க மற்றும் அடைக்கலம் செய்யும் நோக்கத்திற்காக அறிவிக்கப்பட்டுள்ளது. மேலும்இது அத்திட்டத்தின் கீழ் நியமிக்கப்பட்ட நான்கு தேசிய பூங்காக்களில் ஒன்றாகும்.ஆரம்பத்தில் (1938 ல்) இது ஒரு இயற்கை இருப்பாக நியமிக்கப்பட்டு பின்னர் 1970 களின் முற்பகுதியில் ஒரு கண்டிப்பான இயற்கை இருப்பு பகுதியாக கருதப்பட்டது. இலங்கை யானைகளை பெரிய கூட்டமாக காணக்கூடிய பாதுகாக்கப்பட்ட பகுதிகளில் வஸ்கமுவையும் ஒன்றாகும்.மேலும்இது இலங்கையிலுள்ள முக்கிய பறவை பகுதிகளில் ஒன்றாகும்.வஸ்கமுவை என்ற பெயர் "வலஸ் கமுவை" என்ற சொல்லின்மூலம் பெறப்பட்டது. "வலசா" என்பதுசிங்களமொழியில் தேன்கரடி என்றும் "கமுவ"
என்பதுமரம்என்றும் பொருள்படும். இப்பூங்காவானது கொழும்பிலிருந்து 225 கி.மீ. தொலைவில் உள்ளது.
# வஸ்கமுவை தேசிய வனம்

## பெளதீக அம்சங்கள்

இத்தேசிய பூங்காவின் ஆண்டு தினசரி வெப்பநிலை 28&nbsp;°C (82&nbsp;°F) ஆவதோடு அதுஉலர் வலய காலநிலையையும் கொண்டுள்ளது.ஆண்டு மழைவீழ்ச்சி எல்லைகள் 1650-2100 மிமீ ஆகும்.வட-கிழக்கு பருவமழை காலத்தின் போது அக்டோபர் முதல் சனவரி வரையான காலப்பகுதியில் மழை பெறப்படும். யூலை-செப்டம்பர் வரையான காலப்பகுதிஉலர்பருவமாகும். இத்தேசிய பூங்காவின் உயர்ந்த பகுதி சுதுகண்ட (வெள்ளை மலை), இதன்உயரம் 470 மீட்டர் (1,540 அடி) ஆகும்.மேலும் இத்தேசிய பூங்காவின்மண் குவார்ட்சுமற்றும் பளிங்கை கொண்டிருக்கிறது.வஸ்கமுவைகாடானது இலங்கையின் உலர்வலய என்றும் பசுமையான காடுகளைபிரதிநிதித்துவப்படுத்துகிறது.இப்பூங்காவானது முதன்மை, உயர்நிலை ஆற்றங்கரை காடுகள் மற்றும் புல்வெளிகள் போன்றவற்றை கொண்டுள்ளது.
# வஸ்கமுவை தேசிய வனம்

## வரலாறு மற்றும் வரலாற்று நீர்ப் பாசனம்

முதலாம்பராக்கிரமபாகு மூலம் கட்டப்பட்ட மலகமுவ, வில்மிடிய, டஸ்தொட்ட போன்றநீர்ப்பாசன குளங்களின் இடிபாடுகள்மற்றும் கலிங்கா யோதா எல கால்வாய் என்பன இத்தேசிய பூங்காவில் எஞ்சியுள்ளன.
# வஸ்கமுவை தேசிய வனம்

## விலங்குகள்

வஸ்கமுவ தேசிய பூங்காவனது 23 வகையான பாலூட்டிகளுக்கு உறையுள்ளாககாணப்படுகிறது.இப்பூங்காவானது 150 இலங்கை யானை கூட்டங்களால் குடியிருக்க படுகிறது.சதுப்பு நில யானைகள் (Elephas maximus vil-aliya) மகாவலி ஆற்றுப்பகுதியில் சுற்றித்திரிகின்றன. மேலும்பூங்காவில் தென்படும் purple-faced langur (ஊதா முகக் குரங்குகள்) மற்றும் toque macaque போன்ற குரங்குகள் இலங்கைக்கே உரித்தான. அதே வேலை நீர் எருமை மற்றும் இலங்கை அச்சு மான் என்பன பொதுவாக காணக்கூடியவை,இலங்கை சிறுத்தை மற்றும் கரடி என்பன அரிதாகவே உள்ளன. சிறிய கோல்டன் பாம் புனுகு பூனையானது மற்றொரு அரிதாக காணப்படும் பாலூட்டி ஆகும்.  
இப்பூங்காவிலுருந்து பதிவு செய்யப்பட்ட பறவைகளின் எண்ணிக்கை 143 ஆகும்.
இவை 8 தனிச்சிறப்பான இனங்களை உள்ளடக்கியுள்ளது.சில பிரதேசங்களில் அரிதாக காணப்படும் செம்முகபூங்குயிலானது இப்பூங்காவிட்கே உரிய குடியுரிமை பறவையாகும்.இலங்கைக் காட்டுக்கோழியானது இப்பூங்காவிலே வசிக்கிற மற்றொரு பறவையாகும். சிறுத்த பெருநாரை, yellow-fronted barbet, மற்றும்Sri Lanka spurfowlபோன்ற இனங்கள் பூங்காவிலுள்ள நீர்த்தேக்கங்கள் மற்றும் நீரோடைகளுக்கு விஜயம் செய்ய கூடியன.மயில், மஞ்சள் மூக்கு நாரை, வெள்ளை அரிவாள் மூக்கன் மற்றும் கரண்டிவாயன்போன்றன பூங்காவிலுள்ள பிற நீர்வாழ் பறவைகளாகும். மேலும்அரியவகையானSri Lanka frogmouthஐ இப்பூங்காவில் காணலாம். மற்றொரு அரிய வகையான செவ்விறகுக் கொண்டைக் குயிலைமகாவலி ஆற்றுக்கு அருகில் காணலாம்.  
இப்பூங்காவில் மட்டுமேகாணப்படுவதும் அருகிய இனமான*Fejervarya pulla*என்பது பூங்காவிலுள்ள எட்டு ஈரூடகவாழி இனங்களில் ஒன்றாகும். மேலும் இப்பூங்காவில் 17 வகையான ஊர்வனைகள் உள்ளன. அவற்றில் 5 வகைகள் இப்பிரதேசத்திற்கே உரியவை.நீர் நிலைகளில் நீர் உடும்பு மற்றும் முக்கர் முதலை என்பவற்றை பொதுவாக காணக்கூடியதாக உள்ளது. *Lankascincus*, *Calotes ceylonensis*மற்றும்*Otocryptis wiegmanni*போன்ற பல்லி வகைகளும்*Chrysopelea taprobanica*என்ற பாம்பு வகையும் அழிந்து வரும் ஊர்வனைகள் ஆகும். *Garra ceylonensis* மற்றும் combtailஎன்பன இப்பூங்காவில் மட்டுமே அரிதாக காணப்படக்கூடியவைகளாகும். இவை இப்பூங்காவிலுள்ள நீர்வாழ் இருப்பிடங்களில் 17 வகையான மீன்களுக்கு மத்தியில் வசிக்கின்றன. மேலும் இப்பூங்காவில் 50 வண்ணத்துப்பூச்சி வகைகளில் 8 வகையானவை இப்பூங்காவில் மட்டுமே அரிய அளவில் காணப்படுகிறது.
# வஸ்கமுவை தேசிய வனம்

## சவால்களும் பாதுகாப்பும்

கிராம வாசிகள் தங்களது கால்நடைகளை பூங்காவினது புல்வெளிகளில் விடுவதனால் காட்டு விலங்குகளுக்கும் உள்ளூர் விலங்குகளுக்கும் தொடர்பு ஏற்பட்டு காட்டு விலங்குகளுக்கு நோய் பிடிப்பதற்கான வாய்ப்பு உள்ளது..இம்மந்தைகள் மேய்ச்சல் நிலங்கள் மற்றும் நீர் குளங்களை பயன்படுத்துவதனால் காட்டு விலங்குகள் இம்மந்தைகளோடு போட்டியிட வேண்டியுள்ளது.மேலும் இம்மந்தைகள் பூங்காவின் மின்சார வேலியை சேதப்படுத்தி சட்ட விரோதமாக உள்நுழைவது பெரிதொரு சவாலாக அமைகிறது. இதை தடுப்பதும் ஒரு கடினமான பிரச்சினையாக இருந்து வருகிறது. யானைகள் கிராம மக்களின் பொருட்களை சேதப்படுத்துவதையும் அவர்கள் மீது அபாயகர தாக்குதல் மேற்கொள்ளுவதையும் பற்றிபூங்காவிலிருந்து அறிக்கை செய்யப்பட்டுள்ளது. மேலும்ஒரு யானை போக்குவரத்து முகப்பானது வஸ்கமுவ தேசிய பூங்காவில் உத்தேசிக்கப்பட்டு வருகிறது. மேலும் சூழலியலாளர்கள் மொரகஹகந்த நீர்த்தேக்கம் அமைக்கப்படுவதால் அங்கிருந்து இடம்பெயர்ந்த மக்களுக்காக பூங்கா பகுதியில் பிரேரிக்கப்பட்டுள்ள மீள் குடியேற்றத்திற்காக கவலை தெரிவித்துள்ளார்கள். இதற்கான காரணமாக யானை-மனிதன் மோதலின் விளைவு என்று கூறப்படுகிறது.
# வஸ்கமுவை தேசிய வனம்

## மேலும் பார்க்க

- இலங்கையின் பாதுகாக்கப்படும் பிரதேசங்கள்
# தமிழமுதன்

**கவிஞர் தமிழமுதன்** ஒரு தமிழகக் கவிஞர் ஆவார். தமிழ்நாடு திரைப்படப் பாடலசிரியர்கள் சங்கத்தைத் தொடங்கி அதன் தலைவராக செயல்பட்டு வருகிறார்.
# தமிழமுதன்

## வாழ்க்கைக் குறிப்பு

தமிழமுதன் விழுப்புரம் மாவட்டம், விக்கிரவாண்டி சாத்தனூரை பூர்வீகமாகக் கொண்டவர். இவரது பெற்றோர் த. ஜெயராமன், ஜெயலட்சுமி.இவரது இயற்பெயர் தணிகாசலம். இவர் சென்னையில் சாமராவ் துவக்கப்பள்ளி மற்றும் இந்து மேல்நிலைப் பள்ளிகளில் கல்வி பயின்றவர். ஓவியர் ஆக வேண்டும் என்பதே இவரது துவக்கக் கால விருப்பமாக இருந்தது. கவிதைகள் எழுதி பள்ளியில் பரிசுகள் வாங்கியதால், அதிலேயே தொடர்ந்து இயங்க ஆரம்பித்தார். இவர் கவிஞர் ஈரோடு தமிழன்பன் மீதுள்ள பற்றின் காரணமாக தமிழமுதன் என்று பெயர் மாற்றிக் கொண்டார்.
# தமிழமுதன்

## கவிதைகள்

இவரது முதல் கவிதை பாக்யா சித்திரைச் சிறப்பிதழில் வெளியானது. கண்ணதாசன் பதிப்பகம், கவிதை உறவு, உரத்த சிந்தனை இணைந்து நடத்திய கவிதைப்போட்டியில், ‘மதக்கலவர களத்தில்/ செருப்புகள் மட்டும்/ ஒன்றாகக் கிடந்தன/ மனிதர்கள் பிரிந்து பி...ரி...ந்து’ என்ற கவிதைக்கு முதல் பரிசு மட்டுமல்லாமல், ‘வைரவரிக் கவிஞர்’ என்று காந்தி கண்ணதாசன் அளித்த விருதும் கிடைத்தது. *அரைக்கம்பத்தில்* என்ற முதல் புதுக்கவிதை நூலுக்கு ஸ்டேட்பேங்ஆப்இந்தியா ‘சிறந்த புதுக்கவிதை நூல்’ என்ற முதல் பரிசு பெற்றிருக்கிறார்.
# தமிழமுதன்

## எழுதிய கவிதை நூல்கள்

1. அரைக்கம்பத்தில்
1. புன்னகைப்பிரதேசம்
1. அறிவுச் சூர்யன் அண்ணல் அம்பேத்கர் (முதன் முதலில் புதுக்கவிதையில் எழுதப்பட்ட அம்பேத்கர் வரலாற்றுக் காவியம்)
1. நீர் மத்தாப்பு (ஹைகூ கவிதைகள்)
1. எந்த முகத்தோடு வருவாய்
1. ஐந்துணையாவது
1. மௌன அம்புகள்
1. இசைக் குறிப்புகள் 50
1. அழகின் புத்தகம்
1. அணிகலன் 40
1. நெருக்கடி நேரத்தில் கலைஞரோடு (தொகுப்பாசிரியர்)
1. இன்னும் சொல்ல வேண்டும் (மரபுக்கவிதை)
# தமிழமுதன்

## திரைப்பட பாடலாசிரியராக

- எழில் இயக்கிய ‘அமுதே’ படத்தில் அனைத்துப் பாடல்களும்
1.அன்பே அது ஒரு காலம்
உன்னிமேனன்
2.வளையல் காடு
கார்த்திக்,மால்குடி சுபா
3.என்ன என்ன நான்
சொர்ணலதா
4.மதுர ஜில்லா
மாணிக்கவிநாயகம்,பிரியா
5.போட்டுத்தள்ளுடா
கிருஷ்ணராஜ்  
- கலக்குற சந்துரு படத்தில் அனைத்துப் பாடல்களும்  
1.சொல்லவா நான்
2.ஈச்சம்பாயி  
- கொஞ்சம் சிரிப்பு கொஞ்சம் கோபம் படத்தில் மூன்று
பாடல்கள்
1.முதல்முறை
கார்த்திக்
2.வளைவுகளாலே
அனிதா
3.கோகிலம்மா
சுர்முகி  
- அரூபம்
- மாயாண்டி குடும்பத்தார்
களவாணியே களவாணியே
மதுமிதா, ரஞ்சித்  
-
கோரிப்பாளையம்
- மிளகா
- நேற்று இன்று நாளை
- கரிசல்பட்டியும் காந்திநகரும்
- 50 - க்கும் மைற்பட்ட மொழி மாற்றுப் படங்கள்
- 300-க்கும் மேற்பட்ட பாடல்கள்
- 200 -க்கும் மேற்பட்ட தனிப்பாடல்கள்
# தமிழமுதன்

## விருதுகள்

"ஈரோடு தமிழன்பன் 80 விருது"  
கண்ணதாசன் பதிப்பகம்,கவிதை உறவு, உரத்த சிந்தனை, இணைந்து எழுத்தாளர் விக்கிரமன், கவியரசர் இளந்தேவன், காந்தி கண்ணதாசன் ஆகியோரால் வழங்கிய "வைரவரிக் கவிஞர் விருது"  
பண்ணைத்தமிழ்ச் சங்கம் உவமைக்கவிஞர் சுரதா அவர்களால் வழங்கிய "பாவேந்தர் பட்டயம்"  
அஜந்தா பைன் ஆர்ட்ஸ் வழங்கிய ஔவை நடராஜன் அவர்களால் வழங்கிய "கவியரசு கண்ணதாசன் விருது"  
அஜந்தா பைன் ஆர்ட்ஸ் வழங்கிய "மக்கள் திலகம் எம்ஜிஆர் விருது"  
உலகத் தமிழ்ச் சங்கம், உலகத் தமிழாராய்ச்சி நிறுவனம் இணைந்து நடத்திய உலகத் தமிழிசை மாநாட்டில் குன்றக்குடி பொன்னம்பல அடிகளார் அவர்களால் வழங்கிய "தமிழிசைத் தூதூவர் விருது"  
கவிதை உறவு,வி.ஜி.பி உலகத் தமிழ்ச் சங்கம் இணைந்து வழங்கிய கலைஞர் நூற்றாண்டின் "கலைஞர் விருது"
# எல் கிரேக்கோ

**எல் கிரேக்கோ** என அழைக்கப்பட்ட **டொமினிகோஸ் தியோடோகோபாலஸ்** (1541-7 April 1614) என்பவர் எசுப்பானிய மறுமலர்ச்சிக் காலத்தில் வாழ்ந்த ஓவியர், சிற்பி மற்றும் கட்டிட ஆவார். தனது படைப்புகளில் முழு கிரேக்க பெயரின் கையொப்பம் இட்டதால், இவரை எல் கிரேக்கோ என அழைத்தனர்.  
கிரெட்டே எனும் இடத்தில் பிறந்தார் எல் கிரேக்கோ. கிரெட்டே அப்பொழுது வெனீஸ் அரசாட்சியில் இருந்தது மற்றும் பய்சான்டைன் யுகத்திற்கு பிந்தைய காலத்தின் கலை மையமாக திகழ்ந்தது. அந்த கலையில் கற்று தெரிந்தபின், தனது 26வது வயதில் வெனீஸ் நகரிற்கு பயணப்பட்டார் எல் கிரேக்கோ. 1570ஆம் ஆண்டில் ரோம் நகரிற்கு சென்ற இவர், அங்கே ஓர் பயிலரங்கு திறந்து பல படைப்புகளை செய்து முடித்தார். 1577ஆம் ஆண்டில் எசுப்பானிய நாட்டில் உள்ள டோலெடோ எனும் இடத்திற்கு புலம்பெயர்ந்த எல் கிரேக்கோ, இறக்கும் வரை அங்கேயே இருந்து பல படைப்புகளை செய்தார். டோலெடோ நகரில் தான் இவருக்கு பெரும் வாய்ப்புகள் கிட்டின மற்றும் தனது புகழ்பெற்ற ஓவியங்களை வரைந்தார்.
# கோவை ஆர் எச் - 1

**கோவை கலப்பின நெல் - 1** (*CORH 1*) அல்லது **எம். ஜி. ஆர் கோ ஆர் எச் 1** (*M. G. R CORH 1*) என அடையாளப் படுத்தப்பட்ட இது; வீரியம் மிகுந்த ஒட்டு நெல் வகையாகும். ஐ. ஆர். 62829 ஏ (*IR62829 A*) என்ற ஆண் மலட்டுத்தன்மை கொண்ட பெண் இரகத்தையும், ஐ. ஆர். 10198-66-2 (*IR10198-66-2 R*) என்ற ஆண் இரகத்தையும் இயற்கை முறையில் ஒட்ட சேர்த்து கிடைக்கப்பெறும் முதல் சந்ததி நெல் வகையான இது, ஒரு முறை பயிர் செய்த வீரிய ஒட்டு நெல்லிருந்து மறுபடியும் விதை எடுத்து விதைப்புக்குப் பயன்படுத்த முடியாதென்பது குறிப்பிடத்தக்கது.
# கோவை ஆர் எச் - 1

## சாகுபடி

ஒரு எக்டேருக்கு சுமார் 6000 கிலோ வரை மகசூலாக கிடைக்கக்கூடிய கோ ஆர் எச் 1, 110 - 115 நாட்களில் அறுவடைக்கு தயாராகும் குறுகியகால நெல் வகையாகும். நடுத்தர சன்ன இரக தானிய அமைப்புடைய இதன் நெற்பயிர் நடுத்தர குட்டைப்பயிராகும்.
# கோவை ஆர் எச் - 1

## சிறப்பு

தமிழ்நாடு வேளாண்மைப் பல்கலைக்கழகத்தால் 1994 ஆம் ஆண்டு கண்டறிந்து வெளியிடப்பட்ட, வெண்ணிற அரிசியை வழங்கும் இந்த நெற்பயிர், இலை உறை கருகல், பழுப்பு இலை புள்ளி நோய், புகையான், பச்சை தத்துப்பூச்சி, துங்ரோ நச்சுநிரல் போன்றவைகளை எதிர்க்கும் திறன் கொண்டது.
# கோவை ஆர் எச் - 1

## இவற்றையும் காண்க

- கோவை ஆர் எச் - 2
- கோவை ஆர் எச் - 3
- கோவை ஆர் எச் - 4
# அகில உலக தமிழர் பூப்பந்தாட்ட பேரவை

**அகில உலக தமிழர் பூப்பந்தாட்ட பேரவை** (ஆங்கிலம்: World Tamil Badminton Federation) என்பது உலக தமிழர்களுக்கு ஆன சர்வதேச பூப்பந்து விளையாட்டை கட்டுப்படுத்தும் அமைப்பு ஆகும். இது ஆண்டு தோறும் சர்வதேச போட்டியை நடாத்துகின்றது. முதலாவது போட்டி சுவிசர்லாந்தில் நடைபெற்றது.
# அகில உலக தமிழர் பூப்பந்தாட்ட பேரவை

## போட்டி வெற்றியாளர்கள்

### ஆண்கள் ஒற்றையர் ஓபன் பிரிவு

| ஆண்டு | நாடு | இறுதி ஆட்ட இடம் | பார்வையாளர்கள் | முடிவு |  |  |  |
| --- | --- | --- | --- | --- | --- | --- | --- |
| 2016 | பெர்லின் | தெரியவில்லை | விக்னேசு இராசேந்திரன்
<small>புள்ளிகள்:</small> | கியோப்ரே தேவராயா
<small>புள்ளிகள்:</small> | பிரதீப் வேலுப்பிள்ளை
<small>புள்ளிகள்:</small> | யேனத் கனகேசன்
<small>புள்ளிகள்:</small> | யேனுசந்து சிறீரமணன்
<small>புள்ளிகள்:</small> |
| 2017 | ரொறன்ரோ | தெரியவில்லை | நடைபெறவில்லை
<small>புள்ளிகள்:</small> | நடைபெறவில்லை
<small>புள்ளிகள்:</small> | நடைபெறவில்லை
<small>புள்ளிகள்:</small> | நடைபெறவில்லை
<small>புள்ளிகள்:</small> | நடைபெறவில்லை
<small>புள்ளிகள்:</small> |